|  |  |
| --- | --- |
| RH/ JLS/: *OPĆINA VIŠKOVO*  *Vozišće 3, 51216 Viškovo*  **RKP: *31171***  **Šifra općine: *495*** | **Razina:** ***22***  **Matični broj:** ***2540550***  **OIB: *28350474809***  **NKD oznaka djelatnosti:** ***8411***  **IBAN:** ***HR372412009184950005*** |

# B I LJ E Š K E

UZ FINANCIJSKE IZVJEŠTAJE PRORAČUNA OPĆINE VIŠKOVO

ZA RAZDOBLJE OD 01. SIJEČNJA DO 31. PROSINCA 2021. GODINE

Uvodna bilješka

Financiranje javnih rashoda i izdataka Općine Viškovo u razdoblju od 01. siječnja do 31. prosinca 2021. godine vršeno je temeljem Proračuna Općine Viškovo koji je donesen 17. prosinca 2020. godine na 44. sjednici Općinskog vijeća (Službene novine Općine Viškovo, broj 14/20.), 1. izmjena i dopuna Proračuna donesenih na 47. sjednici Općinskog vijeća održanoj 31.03.2021. godine („Službene novine Općine Viškovo“, broj 8/21.) i 2. izmjena i dopuna Proračuna donesenih na 5. sjednici Općinskog vijeća održanoj 16.12.2021. godine („Službene novine Općine Viškovo“, broj 19/21.) Tijekom izvještajnog razdoblja izvršene se tri preraspodjele temeljem odluka Općinske načelnice, donesenih 15. siječnja i 12. travnja 2021. i 31. prosinca 2021. godine.

Konsolidirani financijski izvještaji za razdoblje od 1. siječnja do 31. prosinca 2021. godine sastavljeni su na temelju članka 18. Pravilnika o financijskom izvještavanju u proračunskom računovodstvu („Narodne novine“, broj 3/15., 93/15., 135/15., 2/17., 28/17.,112/18., 126/19., 145/20. i 32/21.).

Konsolidiranjem su obuhvaćeni financijski izvještaji općinskih proračunskih korisnika, i to:

* Dječjeg vrtića Viškovo i
* Javne ustanove Narodne knjižnice i čitaonice Halubajska zora,

dok se proračunski korisnici :

* Mjesni odbor Marčelji,
* Vijeće srpske nacionalne manjine i
* Vijeće bošnjačke nacionalne manjine

financiraju u okviru proračuna Općine Viškovo i nemaju svoj račun pa ne sastavljaju zasebne financijske izvještaje, odnosno njihove su aktivnosti u cijelosti iskazane u proračunu i obuhvaćene u financijskim izvještajima na razini 22.

*I. Bilješke uz Izvještaj o prihodima i rashodima, primicima i izdacima*

**Bilješka broj 1.**

Prihodi poslovanja (AOP 001) Proračuna Općine Viškovo ostvareni su u razdoblju od 1. siječnja do 31. prosinca 2021. godine u iznosu od 67.056.900 kn ili 17% više u odnosu na izvršenje u 2020. godini. Do povećanja u odnosu na isto razdoblje 2021. godine došlo je najvećim dijelom zbog došlo je najvećim dijelom zbog većeg ostvarenja prihoda od poreza i prihoda po posebnim propisima. .

U okviru ove stavke prihodi proračuna iznose 64.798.223 kn ili 96,6% ukupnih prihoda, a na konsolidirane prihode proračunskih korisnika odnosi se 2.258.677 kn ili 3,4%, od kojih konsolidirani prihodi Dječjeg vrtića Viškovo iznose 2.123.628 kn te konsolidirani prihodi JU knjižnice i čitaonice Halubajska zora iznose 135.049 kn.

Mjesni odbor Marčelji, Vijeće srpske nacionalne manjine i Vijeće bošnjačke nacionalne manjine ne ostvaruju prihode.



U usporedbi s istim razdobljem prošle godine, ukupno konsolidirani prihodi proračunskih korisnika su veći su za 626.056 kn ili za 38,3%. Na povećanje prihoda utjecalo je otvaranje Područnog vrtića u Marčeljima pa su tako prihodi Dječjeg vrtića Viškovo veći za 623.477 kn, a konsolidirani prihodi Knjižnice Halubajska zora veći su za 2.579 kn u odnosu na prethodnu godinu. Ukupno ostvareni konsolidirani prihodi proračunskih korisnika evidentirani su u okviru podskupine 636 (AOP 063), 663 (AOP 123) i 652 (AOP 107), odnosno odjeljka 6526 (AOP 112), dok u okviru ostalih podskupina proračunski korisnici ne ostvaruju prihode.

**Bilješka broj 2.**

Prihodi od poreza (AOP 002) su u ovom izvještajnom razdoblju iznosili 40.441.600 kn što je 19,1% više u odnosu na ostvarenje u istom razdoblju 2020. godine. Na povećanje poreznih prihoda utjecalo je najvećim dijelom povećanje prihoda od poreza na dohodak i poreza na imovinu.

Prihodi od poreza na dohodak (AOP 003) ostvareni su u iznosu od 35.548.475 kn, što je 18,9% više u odnosu na 2020. godinu zbog izmjene propisa o raspodjeli poreza po kojima se veći postotak izdvaja za jedinice lokalne samouprave. Najveći utjecaj na rast ovih poreza pored poreza na dohodak od nesamostalnog rada imaju porezi na dohodak od samostalnih djelatnosti i od kapitala i porez po godišnjoj prijavi. Nemoguće je objektivno utvrditi stvarne razloge koji su, i u kojoj mjeri, utjecali na njihov rast u ovom razdoblju jer jedinicama lokalne samouprave nisu dostupni odgovarajući podaci iz ukupnog sustava evidencija Porezne uprave temeljem kojih bi se moglo analizirati kretanje prihoda od poreza na dohodak i poreznih obveznika. Od ukupnog ostvarenog prihoda za usluge Porezne uprave izdvojeno je na teret rashoda 1% ili 355.485 kn poreznih prihoda.

Porezi na imovinu (AOP 018) izvršeni su u iznosu od 4.853.545 kn, odnosno 29,2% više u odnosu na 2020. godinu i odnose se na povremene poreze na imovinu (AOP 022), odnosno na porez na promet nekretnina koji je realiziran u iznosu od 4.835.503 kn ili 29,3% više i stalne poreze na imovinu (AOP 019) koji se odnose na porez na kuće za odmor u iznosu od 18.042 kn. Razloge odstupanja u realizaciji poreza na promet nekretnina, odnosno dinamiku njihove naplate po godinama, nije moguće utvrditi, s obzirom da Općina nema mogućnosti uvida u analitičke podatke o potraživanjima poreza na promet nekretnina, niti o obveznicima i prometu nekretnina na području općine tijekom godine, kao ni o odobrenoj obročnoj naplati istih jer je razrez i naplata navedenih poreza isključivo u nadležnosti Porezne uprave.

Prihodi od poreza na robu i usluge (AOP 024) smanjeni su u odnosu na isto razdoblje 2020. godine za ukupno 86,9% te iznose 39.640 kn i u cijelosti se odnose na prihode od poreza na promet (AOP 026) koji se odnose na porez na potrošnju alkoholnih i bezalkoholnih pića i za 86,7% su manji u odnosu na isto razdoblje prethodne godine s obzirom na to da je Općina Viškovo ukinula obvezu plaćanja poreza na potrošnju od 01. siječnja 2021. godine pa se ostvareni prihodi odnose samo na naplatu potraživanja iz prethodne godine.

**Bilješka broj 3.**

Pomoći iz inozemstva (darovnice) i od subjekata unutar općeg proračuna (AOP 045) su u ovom izvještajnom razdoblju ostvarene u iznosu od 6.400.413 kn, što je za 1,2% manje u odnosu na ostvarenje u istom razdoblju prošle godine, a odnose se na:

* tekuće pomoći proračunu iz drugih proračuna (AOP 055) ostvarene u iznosu od 100.457 kn, a odnose se sredstva za sufinanciranje troškova izbora u iznosu od 82.172 kn, sredstva PGŽ za ogrjev u iznosu od 13.650 kn i 4.635 kn za troškove slikovnice Moje mjesto pod suncem
* kapitalne pomoći proračunu iz drugih proračuna (AOP 056) ostvarene u iznosu od 192.372 kn, a odnose se na sredstva primljena od Ministarstva regionalnog razvoja za izgradnju Područnog vrtića Marčelji u iznosu od 156.372 kn i 36.000 kn primljena od Primorsko-goranske županije za uređenje punkta za mlade u Saršonima
* kapitalne pomoći od izvanproračunskih korisnika (AOP 059) u iznosu od 60.000 kn primljene od Fonda za zaštitu okoliša za kupovinu električnog automobila,
* tekuće pomoći temeljem prijenosa EU sredstava (AOP 070) u iznosu od 1.893.733 kn, a koje su ostvarene od Ministarstva zaštite okoliša i energetike u iznosu od 105.690 kn za projekt „Viškovo reciklira“, od Ministarstva za demografiju, obitelj, mlade i socijalnu politiku za projekt „Zaželi“ -Program „Ruke pomažu“ za zapošljavanje žena u iznosu od 643.353 kn i za projekt socijalnog uključivanja i zapošljavanja marginaliziranih skupina „Znanjem do posla“ u iznosu od 41.055 kn, nadalje od Ministarstva zdravstva za projekt „Prevencijom do zdravlja“ u iznosu od 149.100 kn, 1.146.502 kn za projekt „Za sretnije djetinjstvo“ i 9.874 kn od Grada Rijeke za projekt „Povežimo se s baštinom“,
* kapitalne pomoći temeljem prijenosa EU sredstava (AOP 071) ostvarene su u iznosu od 3.814.131 kn od Agencije za plaćanja u poljoprivredi, ribarstvu i ruralnom razvoju u iznosu od 136.500 kn za izradu prostornog plana Općine, 170.000 kn za uređenje Dječjeg igrališta Vrtače, 137.371 kn za projekt izgradnje RZ Marišćina, 926.201 kn za uređenje Područnog vrtića u Marčeljima i 2.444.059 kn primljenih od Grada Rijeke iz projekta Povežimo se s baštinom za izgradnju Kuće halubajskega zvončara.
* pomoći proračunskim korisnicima iz proračuna koji im nije nadležan (AOP 063) ostvarene su u iznosu od 137.880 kn, a čine ih tekuće pomoći proračunskom korisniku Dječjem vrtiću Viškovo u iznosu od 72.880 kn za provedbu programa predškole, programa za darovitu djecu i programa za djecu s poteškoćama u razvoju te kapitalne pomoći proračunskom korisniku JU knjižnica i čitaonica Halubajska zora od Ministarstva kulture u iznosu od 60.000 kn, te od Primorsko-goranske županije u iznosu od 5.000,00 kn za nabavku knjiga.

**Bilješka broj 4.**

Prihodi od imovine (AOP 077) ostvareni su u iznosu od 2.367.113 kn, odnosno 0,1% manje u odnosu na prihode ostvarene u 2020. godini. Odnose se na prihode od financijske imovine (AOP 078) koji su izvršeni u iznosu od 34.609 kn i koji se u cijelosti odnose na prihode od zateznih kamata (AOP 081) te na prihode od nefinancijske imovine (AOP 086) koji su izvršeni u iznosu od 2.332.504 kn od čega naknade za koncesije (AOP 087) iznose 165.089 kn, prihodi od zakupa i iznajmljivanja imovine (AOP 088) iznose 535.570 kn i naknade za korištenje nefinancijske imovine (AOP 089) u okviru kojih se na prihode od grobne naknade odnosi 1.275.509 kn, na prihode od spomeničke rente 7.896 kn te na prihode od naknade za korištenje nerazvrstanih cesta za postavljanje komunikacijske elektroničke infrastrukture korisnika HAKOM iznos od 348.440 kn. Prihodi od kamata na dane zajmove (AOP 093) nisu ostvareni.

**Bilješka broj 5.**

**Prihodi od upravnih i administrativnih pristojbi i pristojbi po posebnim propisima i naknada (AOP 101)** ostvareni su u iznosu od 17.397.623 kn, odnosno 24,5% više u odnosu na 2020. godinu.

**Upravne i administrativne pristojbe (AOP 102)** izvršene su u iznosu od 131.803 kn, odnosno 189,3% više u odnosu na 2020. godinu. Odnose se na **županijske, gradske i općinske pristojbe i naknade (AOP 104)** u iznosu od 22.327 kn, **ostale upravne pristojbe i naknade (AOP 105),** odnosno na prihode od prodaje državnih biljega koji su izvršeni u iznosu od 7.909 kn te na **ostale pristojbe i naknade (AOP 106),** odnosno na boravišne pristojbe u iznosu i pristojbe za prenamjenu poljoprivrednog zemljišta koje su ostvarene u ukupnom iznosu od ukupno 101.567 kn.

**Prihodi** **po posebnim propisima (AOP 107)** ostvareni su u iznosu od 3.454.050 kn, odnosno 57,6% više u odnosu na 2020. godinu. U okviru istih, veće odstupanje prisutno je na **ostalim nespomenutim prihodima (AOP 112)** kojisu ostvareni u iznosu od 3.431.690 kn ili 58,2% više u odnosu na 2020. godinu. Do povećanja je najvećim dijelom došlo zbog povrata više plaćenih sredstava za zbrinjavanje otpada u iznosu od 360.231 kn kao i zbog povećanja namjenskih prihoda naplaćenih u cijeni komunalnih usluga za izgradnju sortirnice prema ugovoru sa KD Čistoćom te zbog povećanja uplata naknade za izgradnju nezakonito izgrađenih zgrada i povećanja prihoda od naknada šteta i povrata subvencija za dječje vrtiće. **Prihodi od vodnog** **gospodarstva (AOP 109)** ostvareni su u iznosu od 22.360 kn i za 1,7% su veći u odnosu na prethodnu godinu.

Od ukupno ostvarenih **ostalih nespomenutih prihoda (AOP 112)** na konsolidirane prihode proračunskih korisnika odnosi se 2.115.797 kn od kojih prihodi Dječjeg vrtića Viškovo iznose 2.050.748 kn te prihodi JU knjižnice i čitaonice Halubajska zora 65.049 kn. U odnosu na izvršenje u istom razdoblju 2020. godine ovi prihodi proračunskih korisnika veći su ukupno za 630.921 kn ili 42,5%. Navedeno povećanje je rezultat povećanja prihoda od sufinanciranja cijene usluga i drugih nespomenutih prihoda Dječjeg vrtića Viškovo zbog otvaranja Područnog vrtića u Marčeljima koji su veći za 628.344 kn, dok su prihodi JU Knjižnice i čitaonice Halubajska zora od članarina i zakasnina veći za 2.577 kn.

Komunalni doprinosi i naknade (AOP 115) izvršeni su u iznosu od 13.811.770 kn što je 17,7% više u odnosu na 2020. godinu. U okviru toga, komunalni doprinosi (AOP 116) izvršeni su u iznosu od 3.070.774 kn, odnosno 87,5% više u odnosu na ostvarenje u 2020. godini što je uglavnom posljedica uplate komunalnog doprinosa tvrtke Arturus Projekt u iznosu od 684.682 kn za izgradnju trgovačkog centra Eurospin, dok je ostatak vezan uz legalizaciju objekata i gradnju novih objekata te nemogućnosti naplate ovršenih potraživanja, dok su prihodi od komunalnih naknada (AOP 117) ostvareni u iznosu od 10.740.996 kn, odnosno 6,4% više u odnosu na izvršenje u 2020. godini.

Bilješka broj 6.

Prihodi od prodaje proizvoda i robe te pruženih usluga i prihodi od donacija (AOP 119) ostvareni su u iznosu od 432.557 kn ili 20,7% manje u odnosu na prethodnu godinu. U okviru istih ostvareni su prihodi za usluge naplate naknade za uređenje voda od Hrvatskih voda u iznosu od 382.730 kn. Pored toga, u ovoj godini su ostvarene donacije po osnovi prijenosa EU sredstva od Regionalne razvojne agencije „Porin“ u iznosu od 36.828 kn za provođenje projekta „Lokalno partnerstvo za poticanje zapošljavanja“. Ujedno, ostvarena je i kapitalna donacija u iznosu od 8.000 kn, a koja se odnosi na vrijednost darovanog kioska s autobusnom nadstrešnicom od strane iNovina.

U okviru ove grupe prihoda JU Knjižnica i čitaonica Halubajska zora primila je kapitalnu donaciju knjiga u iznosu od 5.000 kn.

**Bilješka broj 7.**

Kazne, upravne mjere i ostali prihodi (AOP 134) ostvarene su u ovom izvještajnom razdoblju u iznosu od 17.533 kn, dok iste u prethodnoj godini nisu realizirane.

**Bilješka broj 8.**

**Rashodi poslovanja (AOP 146)** ostvareni su u visini od 54.984.002 kn tj. za 9,3% više u odnosu na 2020. godinu. Najveći udio u rashodima poslovanja imaju materijalni rashodi i naknade građanima i kućanstvima. Struktura izvršenih rashoda poslovanja i indeks odstupanja iskazani su u tablici u nastavku, kao i obrazloženje odstupanja unutar pojedinih skupina rashoda.

|  |  |  |  |  |  |  |
| --- | --- | --- | --- | --- | --- | --- |
| Račun | Naziv računa | 2020. | | 2021. | | Index |
| Iznos | % udjela | Iznos | % udjela |
| 31 | Rashodi za zaposlene | 12.498.798,00 | 24,84 | 13.719.701,00 | 24,95 | 109,8 |
| 32 | Materijalni rashodi | 14.083.437,00 | 27,99 | 15.965.558,00 | 29,04 | 113,4 |
| 34 | Financijski rashodi | 401.400,00 | 0,80 | 474.870,00 | 0,86 | 118,3 |
| 35 | Subvencije | 4.148.231,00 | 8,24 | 3.943.250,00 | 7,17 | 95,1 |
| 36 | Pomoći unutar općeg proračuna | 1.053.668,00 | 2,09 | 773.606,00 | 1,41 | 73,4 |
| 37 | Naknade građanima i kućanstvima | 12.216.590,00 | 24,28 | 13.710.608,00 | 24,94 | 112,2 |
| 38 | Ostali rashodi | 5.920.590,00 | 11,77 | 6.396.409,00 | 11,63 | 108,0 |
|  | **UKUPNO** | **50.322.714,00** | **100,00** | **54.984.002,00** | **100,00** | **109,3** |

Od ukupno ostvarenih rashoda poslovanja na rashode poslovanja proračuna odnosi se 46.580.284 kn ili 84,7%, na rashode po osnovi prijenosa proračunskim korisnicima iz proračuna za financiranje rashoda poslovanja odnosi se 6.215.042 kn te na konsolidirane rashode poslovanja proračunskih korisnika koji se financiraju iz vlastitih izvora prihoda proračunskih korisnika odnosi se 2.188.676 kn.



**Bilješka broj 9.**

**Rashodi za zaposlene** **(AOP 147)** ostvareni su u visini od 13.719.701 ili 9,8% više u odnosu na 2020. godinu zbog povećanog broja zaposlenih u upravi i na EU-projektima te povećanja osnovice za plaće za Dječji vrtić Viškovo i JU Knjižnicu i čitaonicu Halubajska zora.

U okviru ovih rashoda **plaće (bruto)** **(AOP 149)** iznose 11.232.553 kn, **plaće za prekovremeni rad** **(AOP 151)** iznose 71.025 kn, **ostali rashodi za zaposlene (AOP 153)** iznose 724.269 kn i **doprinosi na plaće (AOP 154)** iznose 1.762.879 kn. Odnose se na rashode za zaposlene dužnosnike i službenike u općinskoj upravi te na rashode za zaposlenih sedam osoba na poslovima koji su vezani uz EU projekt za poticanje zapošljavanja žena „Zaželi“ - Program „Ruke pomažu“ kao i na rashode za proračunske korisnike i jednog zaposlenog službenika na projektu „Za sretnije djetinjstvo“.

Rashodi za zaposlene dužnosnike i službenike u općinskoj upravi iznose ukupno 7.258.965 kn, a plaće zaposlenih kod proračunskih korisnika iznose ukupno 6.460.736 kn.

**Bilješka broj 10.**

**Materijalni rashodi (AOP 158)** sadrže naknade troškova zaposlenima, rashode za materijal i energiju, rashode za usluge, naknade troškova osobama izvan radnog odnosa i ostale nespomenute rashode, a ostvareni su u ukupnom iznosu od 15.965.558 kn i za 13,4% su veći u odnosu na 2020. godinu, što je u skladu s potrebama i dinamikom procesa rada u ovom razdoblju koje uključuju i rashode za projekte financirane iz sredstava EU pomoći.

|  |  |  |  |  |  |  |
| --- | --- | --- | --- | --- | --- | --- |
| Račun | Naziv računa | 2020. | | 2021. | | Index |
| Iznos | % udjela | Iznos | % udjela |
| 321 | Naknade troškova zaposlenima | 354.830,00 | 2,52 | 430.563,00 | 2,70 | 121,3 |
| 322 | Rashodi za materijal i energiju | 2.421.320,00 | 17,19 | 2.540.554,00 | 15,91 | 104,9 |
| 323 | Rashodi za usluge | 9.503.677,00 | 67,48 | 10.617.821,00 | 66,50 | 111,7 |
| 324 | Naknade troškova osobama izvan radnog odnosa | 20.774,00 | 0,15 | 0,00 | 0,00 | 0,0 |
| 329 | Ostali nespomenuti rashodi poslovanja | 1.782.836,00 | 12,66 | 2.376.620,00 | 14,89 | 133,3 |
|  | **UKUPNO** | **14.083.437,00** | **100,00** | **15.965.558,00** | **100,00** | **113,4** |

**Naknade troškova zaposlenima (AOP 159)** ostvarene su u ukupnom iznosu od 430.56330 kn ili 21,3% više u odnosu na 2020. godinu, a odnose se na **naknade za službena putovanja (AOP 160)**, **naknade za prijevoz, za rad na terenu i odvojeni život (AOP 161),** na **stručno usavršavanje zaposlenika (AOP 162)** za zaposlene dužnosnike i službenike u općinskoj upravi i **ostale naknade troškova zaposlenima (AOP 163),** a njihova je realizacija u skladu s dinamikom i potrebama procesa rada koje su tijekom ovog izvještajnog razdoblja bile uvjetovane radom u posebnim uvjetima u skladu s obvezama primjene propisanih mjera zaštite radi sprečavanja širenja epidemije korona virusa. Od ukupnih naknada troškova zaposlenima na proračunske korisnike odnosi se 238.287 kn ili 55,3%.

**Rashodi za materijal i energiju (AOP 164)** ostvareni su u ukupnom iznosu od 2.540.554 kn ili 4,9% više u odnosu na 2020. godinu, a odnose se na **uredski materijal i ostale materijalne rashode (AOP 164)** koji su povećani za 4,9%, najvećim dijelom zbog različite dinamike nabave materijala i povećanih potreba radi nabave sredstava za projekte, zatim na rashode za **energiju (AOP 167)** koji su povećani za 2,3% kao posljedica većeg utroška električne energije za grijanje u određenim poslovnim objektima i za javnu rasvjetu zbog proširenja mreže javne rasvjete, što je u najvećoj mjeri utjecalo na povećanje ove grupe rashoda, dalje na **sitni inventar i auto gume (AOP 169)** koji su realizirani u iznosu od 24.156 kn te na **rashode za** **službenu i radnu odjeću i obuću (AOP 171)** koji iznose 9.712 kn. Od ukupno ostvarenih rashoda za materijal i energiju na rashode proračunskih korisnika odnosi se iznos od 1.096.993 kn ili 43,1%, a u tome je najveći izdatak za materijal i sirovine **(AOP 166)**, tj. za namirnice za Dječji vrtić Viškovo.

**Rashodi za usluge (AOP 172)** izvršeni su u ukupnom iznosu od 10.617.821 kn što je 11,7% više od ostvarenja u 2020. godini, a u okviru kojih su realizirani rashodi za **usluge telefona, prijevoza i pošte (AOP 173**), **usluge tekućeg i investicijskog održavanja (AOP 174)**, **usluge promidžbe i informiranja (AOP 175)**, **komunalne usluge (AOP 176)**, **zakupnine i najamnine (AOP 177)**, **zdravstvene i veterinarske usluge (AOP 178)**, **intelektualne i osobne usluge (AOP 179)**, **računalne usluge (AOP 180)** te **ostale usluge (AOP 181)**.

Povećanje rashoda za usluge u odnosu na isto razdoblje prošle godine posljedica je većih rashoda u ovom izvještajnom razdoblju za održavanje prometnica, javnih površina i javne rasvjete te troškova komunalnih usluga što je u skladu s planom i dinamikom izvođenja radova održavanja.

U ukupnim rashodima za usluge proračunski korisnici sudjeluju s iznosom od 446.184 kn ili udjelom od 4,2%.

**Naknade troškova osobama izvan radnog odnosa (AOP 182)** u ovom izvještajnom razdoblju nisu ostvarene.

**Ostali nespomenuti rashodi poslovanja (AOP 183)** ostvareni su u iznosu od 2.376.620 kn ili 33,3% više u odnosu na 2020. godinu, a u okviru kojih su realizirane **naknade za rad predstavničkih i izvršnih tijela, povjerenstava i slično (AOP 184)** uiznosu od 806.394 kn, **premije osiguranja (AOP 185)** u iznosu od 365.003 kn, **reprezentacija (AOP 186)** u iznosu od 109.844 kn, a preostali iznos rashoda odnosi se na **članarine i norme (AOP 187)** u iznosu od 46.000 kn, **pristojbe i naknade (AOP 188)** u iznosu od 714.293 knte na **ostale nespomenute rashode poslovanja (AOP 190)** u iznosu 335.086 kn. Pristojbe i naknade povećane su za 91,4%, a uzrok povećanja je naknada za smanjenje količine miješanog otpada koja je plaćena Fondu za zaštitu okoliša u iznosu od 628.324 kn i najvećim dijelom je utjecala na povećanje ovih rashoda.

Ostala odstupanja unutar ove podskupine rashoda u odnosu na isto razdoblje prethodne godine rezultat su različite dinamike izvršavanja rashoda i potreba poslovnog procesa te primjene općinskih akata.

Proračunski korisnici ostvarili su u ovom razdoblju na ime ostalih nespomenutih rashoda iznos od ukupno 161.519 kn, što je 6,8% udjela u navedenim rashodima koji se odnose na rashode za premije osiguranja, reprezentaciju te na pristojbe, naknade i druge nespomenute rashode poslovanja proračunskih korisnika.

**Bilješka broj 11.**

**Financijski rashodi (AOP 191)** ostvareni su u iznosu od 474.870 kn ili 18,3% više u odnosu na 2020. godinu. U okviru toga **kamate za primljene kredite i zajmove (AOP 197)** iznose358.033 kn, a odnose se na kamate vezane uz otplatu dugoročnog kredita primljenog od Slatinske banke krajem 2013. godine u iznosu od 93.285 kn prema otplatnom planu, na kamate vezane uz korištenje dugoročnog kredita Hrvatske banke za obnovu i razvitak u iznosu od 247.567 kn, na kamate Erste banke u iznosu od 7.449 kn, kamate Privredne banke u iznosu od 8.045 kn za kratkoročni kredit i interkalarne kamate Zagrebačke banke u iznosu od 1.687 kn dok se preostali iznos od 116.837 kn odnosi na **ostale financijske rashode** **(AOP 205)** i toza **bankarske usluge i usluge platnog prometa (AOP 206)**, **zatezne kamate (AOP 208)** i **ostale nespomenute financijske rashode (AOP 209)**.

**Bilješka broj 12.**

**Subvencije (AOP 210)** su ostvarene u iznosu od 3.943.250 kn, a odnose se na **subvencije trgovačkim društvima (AOP 211)** u iznosu od 3.416.973 kn i to KD-u Autotrolej za javni prijevoz u iznosu od 2.966.973 kn i KD-u Viškovo za rad reciklažnog dvorišta u iznosu od 450.000 kn. **Subvencije trgovačkim društvima, zadrugama, poljoprivrednicima i obrtnicima izvan javnog sektora (AOP 214)** ostvarene su u iznosu od 526.277 kn koje suvezane uz provođenje mjera za razvoj gospodarstva i smanjenje nezaposlenosti na području općine. Subvencije se u pojedinom razdoblju realiziraju različitom dinamikom i u visini prema ugovorenim, odnosno preuzetim obvezama.

**Bilješka broj 13.**

**Pomoći dane u inozemstvo i unutar općeg proračuna** **(AOP 219)** ostvarene su u iznosu od 773.606 kn i odnose se na **kapitalne pomoći unutar općeg proračuna (AOP 228)** u iznosu od 312.666 kni to Fondu za zaštitu okoliša za nabavku spremnika u iznosu od 145.830 kn i 166.836 kn Gradu Rijeci za izgradnju sortirnice te na  **tekuće pomoći proračunskim korisnicima drugih proračuna (AOP 232)** u iznosu od 211.811 kn za Centar za poljoprivredu, Dom zdravlja PGŽ-a i OŠ Sveti Matej. **Pomoći temeljem prijenosa EU sredstava (AOP 239)** ostvarene su u iznosu od 249.059 kn, a odnose se na sredstva uplaćena Općini Klana za suradnju na projektu Zaželi – Ruke pomažu u iznosu od 221.983 kn, sredstva za Grad Bakar u iznosu od 20.336 kn i Općinu Skrad u iznosu od 6.740 za projekt Znanjem do posla.

**Bilješka broj 14.**

**Naknade građanima i kućanstvima na temelju osiguranja i druge naknade (AOP 247)** izvršene su u iznosu od 13.710.608 kn ili 12,2% više u odnosu na 2020. godinu, a odnose se u cijelosti na **naknade građanima i kućanstvima iz proračuna (AOP 254)** i to najvećim dijelom za subvencioniranje smještaja djece u ustanovama predškolskog odgoja, kao i za druga prava mještana ostvarena temeljem općih akta, odnosno izdanih rješenja za socijalne i druge potrebe, a povećanje se najvećim dijelom odnosi na povećanje broja subvencija za smještaj djece u alternativnim programima predškolskog odgoja.

**Bilješka broj 15.**

**Ostali rashodi (AOP 258)** ostvareni su u iznosu od 6.396.409 kn ili 8% više od iznosa ostvarenog u 2020. godini i odnose se na **tekuće donacije (AOP 259)** za financiranje udruga i drugih korisnika proračunskih sredstva u iznosu od 3.414.226 kn, na kapitalne donacije neprofitnim organizacijama (AOP 263) u iznosu od 889.500 kn i to za nabavku novog vatrogasnog vozila 874.500 kn i za nabavku defibrilatora za NK Halubjan 15.000 kn, na **kazne, penale i naknade štete (AOP 268)** u iznosu od 32.812 kn i na **kapitalne pomoći (AOP 274)** u iznosu od 2.059.871 kn i to za pomoći dane KD-u Vodovod i kanalizacija u iznosu od 1.553.651 kn za izgradnju vodovodnih ogranaka na području općine u skladu s preuzetim obvezama financiranja, pomoći KD-u Autotrolej u iznosu od 459.925 kn za nabavu autobusa koje se financiraju iz namjenskih sredstava naplaćenih u cijeni komunalnih usluga na području općine i 46.295 kn KD-u Čistoća za nabavu opreme i druga ulaganja.

**Bilješka broj 16.**

Ukupno je u ovom izvještajnom razdoblju 2021. godine ostvaren **višak prihoda poslovanja** **(AOP 285)** u iznosu od 12.072.898 kn.

**Bilješka broj 17.**

Prihodi od prodaje nefinancijske imovine (AOP 292) ostvareni su u ovom izvještajnom razdoblju u iznosu od 836.985 kn ili 3.258,3% više nego prethodne godine, a odnose se na prihode od prodaje zemljišta (AOP 295) u iznosu od 365.000 kn i stambenih objekata na kojima je stečeno stanarsko pravo (AOP 307) u iznosu od 2.331 kn. Prihodi od ostalih građevinskih objekata (AOP 310) u iznosu od 469.654 kn odnose se na vrijednost vodovodnih ogranaka u trupu spojne ceste Brnasi-Dovičići i pristupne ceste Ark Mihelić koji su preneseni u vlasništvo KD Vodovod i kanalizacija čime je izvršeno povećanje temeljnog uloga Općine Viškovo.

**Bilješka broj 18.**

**Rashodi za nabavu nefinancijske imovine (AOP 344)** ostvareni su u iznosu od 15.087.389 kn ili 36,3% manje od izvršenja u istom razdoblju protekle godine što je posljedica različite dinamike ulaganja za nabavu dugotrajne imovine, a posebno za izgradnju objekata komunalne infrastrukture.

**Rashodi za nabavu neproizvedene dugotrajne imovine** **(AOP 345**) ostvareni su u iznosu od 612.872 kn, a odnose se na nabavku zemljišta za izgradnju cesta i SRC Halubjan u iznosu od 385.520 kn i ulaganja u tuđu imovinu za potrebe projekta „Za sretnije djetinjstvo“ u iznosu od 227.352 kn.

**Rashodi za nabavu proizvedene dugotrajne imovine (AOP 357)** ostvareni su u iznosu od 13.855.916 kn ili 33,4% manje od izvršenja u istom razdoblju protekle godine, a u okviru kojih rashodi za **građevinske objekte (AOP 355)** iznose od 11.532.034 kn, a odnose se na:

* **poslovne objekte (AOP 360)** koji su ostvareni u iznosu od 6.272.334 kn i to za rashode za nabavljene kioske za tržnicu na javnoj površini u Marinićima odnosi se 429.420 kn, a na darovani kiosk s autobusnom nadstrešnicom odnosi se 8.000 kn. Za rashode za izgradnju Kuće halubajskega zvončara utrošeno je 4.230.072 kn i za izgradnju Područnog vrtića Marčelji 1.604.842 kn.
* **ceste i ostale prometne objekte (AOP 361)** koji su realizirani u iznosu od 3.316.928 kn, a odnose se na izgradnju i rekonstrukciju ceste Mladenići-Ronjgi u iznosu od 709.290 kn, na izgradnju zidova i upojnih bunara na cestama 547.732 kn, izgradnju pristupnog puta u Benčanima za koji je utrošeno je 596.580 kn, za asfaltiranje nerazvrstanih cesta 203.519 kn, za izgradnju parkirališta kod NK-a Halubjan 1.088.478 kn, za raskrižje Sroki-Kimi Commerce 98.846 kn, za kružno raskrižje Park kod groblja 8.348 kn, te za uređenje nogostupa Viškovo-Marčelji 64.136 kn
* **ostale** **građevinske objekte (AOP 362)** u iznosu od 1.942.772 kn i to za proširenje javne rasvjete 224.610 kn, za igralište uz buduću osnovnu školu Marinići 525.643 kn, za usluge vezane uz izgradnju groblja 33.750 kn, za izgradnju dječjeg igrališta Vrtače 529.762 kn i za izgradnju dječjeg igrališta SRZ Marinići 629.007 kn.

**Rashodi za postrojenja i opremu (AOP 363)** realizirani su u iznosu od 1.253.429 kn, a odnose se na nabavu **uredske opreme i namještaja (AOP 361)** koja je izvršena u iznosu od 417.148 kn i to:

* za nabavu računalne opreme iznos od 104.074 kn - za potrebe uprave i općinskih vijećnika, punkta za mlade, Pedijatrijske ambulante i za potrebe projekta Za sretnije djetinjstvo
* za nabavu uredskog namještaja iznos od 203.722 kn, najvećim dijelom za opremanje Područnog vrtića u Marčeljima
* za nabavu ostale opreme iznos od 43.280 kn
* za nabavku računalne opreme i uredski namještaj za proračunske korisnike 66.072 kn

Za nabavu **komunikacijske opreme (AOP 365)** i to telefonskih aparata utrošeno je 1.448 kn.

Rashodi za **opremu za održavanje i zaštitu (AOP 366)** iznose 137.319 kn, a odnose se na nabavu klima uređaja za uredske prostore u Domu hrvatskih branitelja i uređenje senzorne sobe u sklopu projekta Za sretnije djetinjstvo, a najvećim dijelom na ugradnju dizalice topline u Zdravstvenoj ustanovi.

Rashodi za **medicinsku opremu (AOP 367)** iznose 304.838 kn, a odnose se na opremu nabavljenu u sklopu uređenja prostora namijenjenog pedijatrijskoj ambulanti i za potrebe projekta Za sretnije djetinjstvo.

Rashodi za **sportsku i glazbenu opremu (AOP 369)** realizirani su u iznosu od 36.103 kn, a odnose se na sportsku opremu nabavljenu za potrebe projekta Za sretnije djetinjstvo.

Za nabavu **uređaja, strojeva i opreme za ostale namjene (AOP 370)** utrošeno je 356.573 kn, a odnose se na opremu za dječja igrališta i vanjsko opremanje igrališta Područnog vrtića u Marčeljima, te na izdatke za klupe i koševe ispred NK Halubjan.

U okviru ove grupe rashoda iskazani su rashodi za nabavku opreme za proračunskog korisnika Dječji vrtić Viškovo u iznosu od 32.369 kn.

Rashodi za **prijevozna sredstva (AOP 373)** realizirani su u iznosu od 278.000 kn i to za nabavu električnog automobila Renault Twingo u iznosu od 150.000 kn i 128.000 kn za nabavku automobila Citroen Berlingo za potrebe Dječjeg vrtića Viškovo.

Rashodi za **knjige, umjetnička djela i ostale izložbene vrijednosti (AOP 377)** izvršeni su u iznosu od 130.000 kn i u cijelosti se odnose na rashode za nabavu knjiga proračunskog korisnika JU Knjižnica i čitaonica Halubajska zora.

Rashodi za **nematerijalnu proizvedenu imovinu (AOP 385)** ostvareni su u iznosu od 662.453 kn ili 69,2% manje od izvršenja u istom razdoblju protekle godine, a čine ih:

* rashodi za ostalu nematerijalnu proizvedenu imovinu (AOP 389) u iznosu od 532.722 kn koji se odnose na projektnu dokumentaciju za gradnju objekata (izgradnju prometnica, parkirališta, javnih površina i za druge manje projekte)
* ulaganja u računalne programe (AOP 387), odnosno za doradu programa kolanja e-računa u iznosu od 4.250 kn
* rashodi za izmjene i dopune prostorno-planskih dokumenata (AOP 388) u iznosu od 125.481 kn.

**Bilješka broj 19.**

**Rashodi za dodatna ulaganja na nefinancijskoj imovini (AOP 396)** ostvareni su u iznosu od 618.601 kn i odnose se na radove vezane uz uređenje sportske dvorane OŠ Sveti Matej, radove u BK Marinići, mjere smirivanja prometa i izradu ograde na dječjem igralištu Srokov Kal.

**Bilješka broj 20.**

Kao rezultat razlike između ostvarenih prihoda od prodaje nefinancijske imovine i rashoda za nabavu nefinancijske imovine ostvaren je **manjak prihoda od nefinancijske imovine (AOP 402)** u iznosu od 14.250.404 kn. **Ukupno ostvareni prihodi (AOP 406)** iznose **67.893.885 kn**, dok **ukupni rashodi (AOP 407)** iznose **70.071.391 kn** iz čega proizlazi **ukupni manjak prihoda nad rashodima (AOP 409)** tekućeg razdoblja u iznosu od **2.177.506 kn.**

**Bilješka broj 21.**

**Primici od financijske imovine i zaduživanja (AOP 413)** u ovom razdoblju ostvareni su u iznosu od 5.920.708 kn ili 48,2% manje u usporedbi sa prethodnom godinom, a odnose se na:

* sredstva kredita ostvarenog od Erste banke d.d. za refinanciranje dugoročnih kredita kod Slatinske banke u iznosu od 2.673.817 kn.
* sredstva od povrata zajma danog KD Čistoća ostvarenog iz razvojnih sredstava u iznosu od 41.190 kn i 70.295 kn od povrata zajma danog KD Autotrolej,
* sredstva kredita ostvarenog od Zagrebačke banke d.d. za financiranje izgradnje Kuće halubajskega zvončara u iznosu od 3.135.406 kn.

**Bilješka broj 22.**

**Izdaci za financijsku imovinu i otplate zajmova (AOP 521)** su u ovom izvještajnom razdoblju ostvareni u iznosu od 6.137.757 kn i odnose se na:

* **izdatke za** **dionice i udjele u glavnici (AOP 573)** u iznosu od 469.654 kn, a čine ih vrijednost vodovodnih ogranaka u trupu spojne ceste Brnasi-Dovičići i pristupne ceste Ark Mihelić koji su preneseni u vlasništvo KD Vodovod i kanalizacija čime je izvršeno povećanje temeljnog uloga Općine Viškovo
* **izdatke za** **otplatu glavnice primljenih kredita i zajmova (AOP 586)** u iznosu od 5.668.103 kn, a u tome na **otplatu glavnice primljenih kredita i zajmova od tuzemnih kreditnih institucija izvan javnog sektora (AOP 599)** i to kredita primljenog od Slatinske banke krajem 2013. godine, a koji je prema otplatnom planu u ovom razdoblju otplaćen u cijelosti u iznosu od 3.314.243 kn, kredita primljenog od Erste banke u iznosu od 461.003 kn, te na **otplatu glavnice primljenih kredita i zajmova od tuzemnih kreditnih institucija u javnom sektoru (AOP 592)** i to kredita primljenog od Hrvatske banke za obnovu i razvitak u iznosu od 1.892.857 kn.

**Bilješka broj 23.**

Ukupno su ostvareni prihodi i primici (AOP 632) u iznosu od 73.814.593 kn, dok su rashodi i izdaci (AOP 633) izvršeni u visini od 76.209.148 kn, iz čega proizlazi manjak prihoda i primitaka tekućeg razdoblja u iznosu od 2.394.555 kn pa zajedno s prenesenim manjkom prihoda i primitaka (AOP 637) iz protekle godine od 3.341.647 kn, proizlazi ukupni manjak prihoda i primitaka za pokriće u sljedećem razdoblju (AOP 639) u iznosu od 5.736.202 kn.

*II. Bilješke uz Izvještaj o rashodima prema funkcijskoj klasifikaciji*

**Bilješka broj 1.**

Pregled rashoda prema funkcijskoj klasifikaciji ukazuje da je najznačajnija grupa rashoda vezana uz obrazovanje (AOP 110), a koji u strukturi ukupnih rashoda imaju 32,5% udjela, te uz usluge unapređenja stanovanja s udjelom od 15,7%. U okviru rashoda za unapređenje stanovanja prevladavaju rashodi vezani uz stanovanje (AOP 084) s udjelom u ukupnim rashodima od 9%. U rashodima za obrazovanje najveći udio od 29,6% u ukupnim rashodima čine rashodi za predškolsko obrazovanje. Sljedeća grupa rashoda, vezana je uz ekonomske poslove (AOP 031) s udjelom od 15,7% ukupnih rashoda u kojima najveći udio čine izdaci za cestovni promet (13,9%). Za opće javne usluge (AOP 001) izvršeno je 15,9% ukupnih rashoda, a unutar toga izvršeni su rashodi za izvršna i zakonodavna tijela (AOP 002) te za ostale opće usluge (AOP 013) koje se najvećim dijelom odnose na rashode upravnih i stručnih općinskih tijela. Nadalje, na rashode za rekreaciju, kulturu i religiju (AOP 103) otpada 10,2% ukupnih rashoda. Preostali rashodi vezani uz zdravstvo (AOP 085), socijalnu zaštitu (AOP 125), zaštitu okoliša (AOP 071), te javni red i sigurnost (AOP 024), a čine 9,9% ukupnih rashoda.

|  |  |  |  |  |  |  |
| --- | --- | --- | --- | --- | --- | --- |
| Br. oznaka | Opis | 2020. | | 2021. | | Index |
| Iznos | % udjela | Iznos | % udjela |
| 01 | Opće javne usluge | 10.215.260,00 | 13,8 | 11.135.819,00 | 15,9 | 109,0 |
| 03 | Javni red i sigurnost | 1.585.572,00 | 2,1 | 1.643.234,00 | 2,3 | 103,6 |
| 04 | Ekonomski poslovi | 13.047.344,00 | 17,6 | 11.023.332,00 | 15,7 | 84,5 |
| 05 | Zaštita okoliša | 1.038.797,00 | 1,4 | 1.647.482,00 | 2,4 | 158,6 |
| 06 | Usluge unapređenja stanovanja i zajednice | 18.019.647,00 | 24,4 | 11.027.833,00 | 15,7 | 61,2 |
| 07 | Zdravstvo | 567.760,00 | 0,8 | 513.037,00 | 0,7 | 90,4 |
| 08 | Rekreacija, kultura i religija | 2.804.927,00 | 3,8 | 7.182.135,00 | 10,2 | 256,1 |
| 09 | Obrazovanje | 23.763.510,00 | 32,1 | 22.769.631,00 | 32,5 | 95,8 |
| 10 | Socijalna zaštita | 2.950.421,00 | 4,0 | 3.128.888,00 | 4,5 | 106,0 |
|  | **UKUPNO** | **73.993.238,00** | **100,0** | **70.071.391,00** | **100,0** | **94,7** |

*III. Bilješke uz Izvještaj o promjenama u vrijednosti i obujmu imovine i obveza*

**Bilješka broj 1.**

Promjene u vrijednosti i obujmu imovine (AOP 001) u iznosu od 18.051.817 kn odnose se na smanjenje obujma nefinancijske imovine (AOP 019) u iznosu od 16.956.600 kn na ime neotpisane vrijednosti nekretnina zbog ustupanja zgrade i zemljišta Osnovnoj školi Sv. Matej Viškovo prema Ugovoru o prijenosu vlasništva između Općine Viškovo i OŠ Sveti Matej Viškovo od 22. ožujka 2021. godine i promjene u obujmu financijske imovine (AOP 010), odnosno smanjenje potraživanja za prihode poslovanja (AOP 016) na ime izvršenih otpisa zastarjelih i nenaplativih potraživanja tijekom 2021. godine u iznosu od 1.091.709 kn.

Povećanje obujma financijske imovine (AOP 001) u iznosu od 3.600.660 kn odnosi se na preuzimanje nekretnina prema Ugovoru o prijenosu vlasništva nad zemljištem i objektom stare škole u Marčeljima između Općine Viškovo i OŠ Sveti Matej Viškovo od 22. ožujka 2021. godine u iznosu od 2.476.810 kn, zatim na preuzimanje spremnika za odvojeno prikupljanje otpada prema Ugovoru sa Fondom za zaštitu okoliša o prijenosu prava vlasništva u iznosu od 974.792 kn i preuzimanje zemljišta prema nagodbi s Republikom Hrvatskom u vrijednosti od 149.058 kn za potrebe izgradnje RZ Marišćina.

U okviru promjena u obujmu imovine od ukupnog iznosa promjena na proračunskog korisnika JU Knjižnicu i čitaonicu Halubajsku zoru odnosi se smanjenje obujma nefinancijske imovine (AOP 021) u iznosu od 3.508 kn na ime vrijednosti rashodovanog knjižnog fonda te povećanje obujma nefinancijske imovine (AOP 021) u iznosu od 89.248 kn na ime vrijednosti primljenih darovanih knjiga od Ministarstva kulture.

*IV. Bilješke uz Izvještaj o obvezama*

**Bilješka broj 1.**

Stanje obveza na kraju izvještajnog razdoblja (AOP 001), odnosno na dan 31. prosinca 2021. godine iznosi 25.178.235 kn što je za 8,7% manje u odnosu na početno stanje. Ukupan iznos obveza na dan 31. prosinca 2021. godine je ujedno i stanje nedospjelih obveza (AOP 038) u iznosu od 25.178.235kn. Nedospjele obveze odnose se na obveze za rashode poslovanja u iznosu od 5.330.480 kn, za nabavu nefinancijske imovine u iznosu od 3.142.395 kn te na obveze za financijsku imovinu u iznosu od 16.705.360 kn koje se odnose na dugoročni kredit ERSTE banke d.d., HBOR-a i Zagrebačke banke d.d.

Od ukupnih obveza sa stanjem na dan 31.12.2021. godine (AOP 038) na obveze proračunskih korisnika odnosi se 636.627 kn ili 2,5%, a u tome na obveze Dječjeg vrtića Viškovo odnosi se 594.980 kn te na obveze JU Knjižnica i čitaonica Halubajska zora odnosi se 43.747 kn.

KLASA: 400-08/21-01/01

URBROJ: 2170-35-05/03-22-21

Mjesto i datum: ***Viškovo, 25. veljače 2022. godine***

Osoba za kontakt: ***Vesna Mrša, dipl. oec.***

***051/503-784***

Zakonski predstavnik:

Općinska načelnica:

  M. P.

***Sanja Udović, dipl. oec.***